Galanperna zinabrio-kolore

Galanperna zinabrio-kolorea (Cystoderma cinnabarinum edo Cystodermella cinnabarina) Agaricaceae familiako onddo espezie bat da. Ez da gomendatzen sukaldean erabiltzea.

Deskribapena 
Kapela: 3 eta 6 (8) cm bitarteko diametrokoa, kanpai formakoa. Gorri bizi (zinabrio gorria) kolorekoa edo laranja-adreilu kolorekoa, ezkata  piramidal txikiez estalita.

Orriak: Zuriak edo krema-zuri kolorekoak, estu, eta estuak, hasieran itsatsi-biribilduak, ondoren oinetik bereizita.

Hanka: Zilindrikoa, erraboildun samarrekoa, 4 eta 6 cm bitarteko altuerakoa eta 0,4 eta 0,9 cm bitarteko lodierakoa. Oina bi zatitan banatzen duen eraztun zurixka eta furfurazeo bat du, goialdea zurbila eta behekoa kapelaren kolore berekoa. Egitura ezkatatsua eta haritsua du.

Haragia: Zurixka, zapore eta usain bereizgarririk gabea.

Etimologia: Cystoderma terminoak azala anpuluekin edo garatxoekin dituela esan nahi du. Cinnabarinum epitetoa latinetik dator, zinabrioaren kolore, esan nahi duen "cinnabarinus" hitzetik. Bere koloreagatik.

Jangarritasuna 
Ez da gomendagarria, baina ez toxikoa.

Nahasketa arriskua 
Perretxiko eder bat da, bere kolore gorri-zinabrioagatik, zaila, beraz, nahastea. Cystoderma granulosum delakoak lehoi-gorri kolorea du. Cystoderma carcharias perretxikoarekin ere nahas daiteke.

Sasoi eta lekua 
Udazkenean, pinudien goroldio artean. Urria.

Banaketa eremua 
Kanada, Ameriketako Estatu Batuak, Dominikar Errepublika, Europa, Errusia, Kazakhstan, Japonia.

Erreferentziak

Kanpo estekak 

Cystoderma
Onddo jangarriak
Onddo ez jangarriak
Kanadako onddoak
Ameriketako Estatu Batuetako onddoak
Europako onddoak
Errusiako onddoak
Dominikar Errepublikako onddoak
Kazakhstango onddoak
Japoniako onddoak